Drie Kwaggas by die SA Junior geslote skaakkampioenskappe in Benoni | Hoërskool Outeniqua
Hoërskool Outeniqua / Sport / Drie Kwaggas by die SA Junior geslote skaakkampioenskappe in Benoni
Drie Kwaggas is genooi om te gaan deelneem aan die Suid Afrikaanse Junior Geslote Skaakkampioenskappe in Benoni wat plaasgevind het. Spelers kon slegs hier meeding op grond van uitnodiging Die top 30 beste skaakspelers van ons land ding hier mee vir 'n plek in die Suid-Afrikaanse skaakspan. Net om genooi te kon word na hierdie kampioenskappe, is alreeds 'n reuse prestasie in sy eie reg. Hierdie toernooi verg baie konsentrasie en uithouvermoë aangesien van die wedstryde tot vier en 'n half ure of selfs langer kan duur.
Lauri Kay Michaels,
het ook haar eerste vuurdoop gehad by die dogters o/16's en goeie skaak gespeel. Sy het verseker baie goeie ondervinding opgedoen.
Suné Swart, wat vir die laaste keer in die kategorie dogters o/18 kon deelneem, het uitstekend gevaar en 'n totaal van 4.5 uit 9 behaal. Sy het die 10de algehele plek behaal. Suné is ook gekies as deel van die SA span wat die Statebond Spele kan bywoon later die jaar.
Nicola Putter, dogters o/16, het hard geveg tot op die laaste en het geëindig met 'n telling van 6.5 uit 9. Drie van die spelers was op dieselfde puntetelling en met die "tie-breaks," eindig Nicola dan ook algeheel eerste en as die dogters o/16 Kampioen vir 2019!
Nicola sal ook later in die jaar Suid-Afrika verteenwoordig by die Statebondspele.
Kwaggas is baie trots op hul skaak kampioene!
Almal kan trots wees op hierdie dogters wat as ambassadeurs vir Eden skaak opgetree het en ook deel is van Kwaggaland se skaak.